పంచాగ్నులు

వివిధ కావ్యాలలోను, పురాణాలలోను చెప్పబడిన ఐదు అగ్నులు పంచాగ్నులు అనబడుతాయి. అగ్ని పురాణములో చెప్పబడిన అగ్నులు ఇవి

 బడబాగ్ని - ఇది సముద్రంలో ఉంటుంది. బడబాగ్నినే బ్రహ్మాగ్ని అని కూడా అంటారు. 
 జఠరాగ్ని - ఇది జీవుల ఉదరంలో ఉండి ఆహారమును జీర్ణింపచేస్తుంది.
 కాష్టాగ్ని లేదా దావానలము - ఇది ఎండు కఱ్ఱల రాపిడి వలన పుట్టి హోమములు మొదలగువానియందు ఉపయుక్త మగుచున్నది.
 వజ్రాగ్ని - ఇది ఇంద్రుని వజ్రాయుధంలో ఉంటుంది.
 సూర్యాగ్ని - ఇది ఆదిత్యునియందు ఉంటుంది.
ఇంకా కొన్ని సందర్భాలలో ప్రస్తావింపబడే అగ్నులు

ఆత్మలో రగిలే జ్ఞానాగ్ని
పాదాల్లో కాలాగ్ని
కడుపులో క్షుధాగ్ని
హృదయంలో శీతాగ్ని
నేత్రాల్లో క్రోధాగ్ని

మూలాలు, వనరులు

 అష్టాదశ పురాణములు - (18 పురాణముల సారాంశం) - రచన: బ్రహ్మశ్రీ వాడ్రేవు శేషగిరిరావు - ప్రచురణ, సోమనాథ్ పబ్లిషర్స్, రాజమండ్రి (2007)